**FIGYELEM!**

**Tájékoztatás a Microsoft Teams alkalmazás bevezetéséről**

A büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvényben foglalt telekommunikációs eszköz útján történő kapcsolattartás gyakorlati végrehajtása a Skype alkalmazás megszűnése okán 2025. május 5. napjától megváltozik.

A Microsoft az általa üzemeltetett Skype alkalmazás 2025. május 05. napjával történő kivezetése mellett döntött, mely a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvényben foglalt telekommunikációs eszköz útján történő kapcsolattartás (videóhívás) gyakorlati igénybevételét érinti.

Az előbbiek okán a telekommunikációs eszköz útján történő kapcsolattartás a Skype alkalmazás megszűnését követően a **Microsoft Teams** program igénybevételével kerül biztosításra.

Amennyiben a kapcsolattartó a Microsoft Teams program használata során a büntetés-végrehajtási szervezet rendelkezésére álló azonosítótól eltérőt kíván használni, abban az esetben gondoskodni szükséges egy új, helyes adatokat tartalmazó kapcsolattartói nyilatkozat kitöltéséről, illetve annak a fogvatartott elhelyezését biztosító büntetés-végrehajtási intézet részére történő megküldéséről.

**A kapcsolattartói nyilatkozaton szükséges feltüntetni a telekommunikációs eszköz útján történő kapcsolattartás során korábban használt Skype azonosítót, és az új Teams fiók létrehozása során regisztrált e-mail címet.**

A kapcsolattartói nyilatkozat elérhető az alábbi linken:

<https://bv.gov.hu/hu/kapcsolattartas>

A Microsoft Teams alkalmazás elérhető az alábbi linken:

[Ingyenes Microsoft Teams | Microsoft Teams](https://www.microsoft.com/hu-hu/microsoft-teams/free)

**Tájékoztatás a Microsoft Teams ingyenes verziójának beszerzéséről**

Ha Ön nem rendelkezik a Microsoft 365 programcsomaggal, és nem használ üzleti vagy iskolai fiókot, beszerezheti a Microsoft Teams alapverzióját. Nem kell hozzá más, csak egy Microsoft-fiók.

A Microsoft Teams ingyenes alapverziójának beszerzése:

1. Győződjön meg arról, hogy van Microsoft-fiókja. Ha használja a Skype, a OneDrive, az Outlook.com, vagy az Xbox Live szolgáltatást, akkor már van Microsoft-fiókja. Ha még nincs, ingyenesen [létrehozhat új Microsoft-fiókot](https://www.microsoft.com/account).
2. [Ingyenesen regisztrálhat a Microsoft Teamsre](https://www.microsoft.com/microsoft-teams/free).
3. Adja meg a Microsoft-fiókjához használt e-mail-címet.
4. Válassza ki a telepíteni kívánt verziót: ingyenes
5. Válassza a Tovább gombot, és kövesse az utasításokat.
6. A lépések elvégzése után válassza ki, hogy melyik Teams appot szeretné letölteni (a windowsos vagy a webes verziót).

**Áttérés a Skype-ról a Microsoft Teams ingyenes verziójára**

Skype-ban értesítést kap, amely kérni fogja, hogy jelentkezzen be a Microsoft Teamsbe. Válassza a Start using Teams (A Teams használatának megkezdése ) lehetőséget a letöltés megkezdéséhez vagy a Teams megnyitásához, ha már telepítve van.

A Skype-fiókjával való bejelentkezéshez nyissa meg a Teams alkalmazást vagy a Teamst a weben.

A folytatáshoz az Üdvözlőképernyőn válassza az Első lépések lehetőséget.

Ha a rendszer kéri, ellenőrizze a profilképét, és válassza a Folytatás lehetőséget.

A beállítás után bármikor módosíthatja a profilnevét vagy a képét, ha a Teams jobb felső sarkában a profiljára koppint.

Ha a rendszer kéri, úgy ellenőrizze az utónevét és a vezetéknevét. A folytatáshoz válassza a Megerősítés lehetőséget.